"מהפכת האושר" ⋆ רוזמרין
מהפכה שקטה אבל משמעותית לחייכם ולעולם כולו – בואו לשמוע קצת על משהו שכולנו רוצים, אבל לא תמיד דואגים להשקיע בו תשומת לב
איריס שפירא מזמינה אתכם לשמוע הרצאה שתגרה אתכם לשמוע עוד על נושא האושר.
משהו מהפכני, ומשמעותי להשקפת החיים שלנו.
כמו ברפואה הסינית המתכון לחיים מאושרים מבוסס על חמישה אלמנטים שמשלימים אחד את השני וחייבים להיות באיזון.
ההרצאה בהשראת ד"ר טל בן-שחר
שיתוף בתובנות מתוך מדע האושר ומתוך התנסות באותם תובנות וכלים בחיי היום יום
איריס שפירא בעלת תואר שני ברפואה סינית ומטפלת מזה 20 שנה.
גרתי בניו יורק 10 שנים. למדתי את לימודי הרפואה הסינית ב- PCOM שבמנהטן, כתוצאה מתאונת דרכים קשה שכמעט גבתה את רגלי.
לאחר ניתוח מורכב הלכתי לטיפולים בדיקור סיני שעזרו לי מאוד לעמוד על רגליי תרתי משמע. עברתי תהליך של צמיחה מתוך פוסט טראומה בעזרת הרפואה הסינית.
התמזל מזלי ולאחר סיום לימודיי עבדתי עם גניקולוגית סינית בקליניקה מאוד מצליחה במנהטן ובזכותה התמחיתי בפריון והריון.
חזרתי לארץ ובמקביל לעבודה בקליניקה פרטית לימדתי ברידמן גניקולוגיה והנחתי קליניקות כעשר שנים.
אני בעצמי עברתי טיפולי פריון ממושכים, אשר בדיעבד תרמו מאוד ליכולת שלי להבין ולעזור למטופלות במסע לאימהות.
לימים בני חלה בסרטן כליה נדיר כשהיה בן 9. החלטתי למצוא את הטוב בחוויה קשה שכזו.
למדתי שכשמקדישים תשומת לב לדברים שהולכים בסדר, זוכים בפרסים קטנים של אושר.
מתוך המסע הזה נכנסתי לעולם הצילום ולימודי מדע האושר. כיום הצילום הוא תחביב מקצועי והאושר דרך חיי.
חוץ מהיותי מטפלת ברפואה סינית אני מעבירה סדנאות צילום לבני נוער ובוגרים המחלימים מסרטן ברוח הפסיכולוגיה החיובית ומרצה על "כוחה של נתינה".
ההרצאה "מהפכת האושר" בהשראתו של ד"ר טל בן- שחר, מרצה בן -לאומי וסופר בתחום הפסיכולוגיה החיובית ומדעי האושר.
קודםהקודםהאם אלכוהול יכול לתרום לבריאות המוח?
הבאההיסטוריה של ויטמין C והשפעותיו על גופנוהבא